เราแต่งงานและมีเพศสัมพันธ์ช่วงต้นเดือนมิถุนาอะค่ะหลั่งข้างนอก เพราะยังไม่อยากมีบุตร และประจำเดือนเรามาวันที่20มิ.ย.แล้วก็กินยาคุมครั้งแรก ปกติเราเป็นคนปวดท้องประจำเดือนมากอยู่แล้ว แต่ครั้งนี้ประจำเดือนมาก็ปวดเหมือนเดิม แต่พอมาได้3วันเลือดก็หาย ไปประมาน2-3วันอะค่ะ ปวดท้องน้อยอย่างมาก เดินแทบไม่ไหวต้องนอนประคบร้อนอย่างเดียว จนวันนี้เรามีประจำเดือนได้23วันแล้วค่ะ อยากรุ้ว่าเราสามารถไปตรวจภายในได้ไหม เรามีภาวะที่จะเป็นช็อกเเลตซีสต์ไหมคะ รึมดลูกผิดปกติไหม มันเป็นผลค้างเคียงของการกินยาคุมไหมคะแบบนี้ เพราะประจำเดือนมามากและมานานจะเกือบเดือนละค่ะ
สวัสดีค่ะ ุคณ หากประจำเดือนมา แล้วได้เริ่มทานยาคุมกำเนิดภายในไม่เกิน 5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีอย่างไรก็ตาม หากโดยปกติ มีอาการปวดท้องประจำเดือนมาก และในครั้งนี้ แม้เลือดจะหยุดไหลไปแล้ว แต่อาการปวดประจำเดือนยังไม่หายไป และหลังจากเลือดหยุดไป 2-3 วัน ได้มีเลือดไหลออกมาต่อเนื่อง 23 วันดังกล่าว แนะนำควรหยุดทานยาคุมกำเนิดไปก่อน และลองตรวจหาการตั้งครรภ์ดูเป็นอันดับแรกค่ะ เพราะอาจเกิดการตั้งครรภ์แล้วมีภาวะแทรกซ้อนได้ เช่น ท้องนอกมดลูก แท้งคุกคาม เป็นต้นหากตรวจไม่พบการตั้งครรภ์ การที่เลือดออกติดต่อกันนาน หากมีปริมาณเล็กน้อย ก็น่าจะเกิดจากผลข้างเคียงของยาคุมกำเนิดได้ อย่างไรก็ตาม แนะนำควรไปพบสูติ-นรีแพทย์เพื่อตรวจหาสาเหตุของอาการปวดท้องน้อยมากค่ะ ซึ่งแพทย์อาจตรวจภายในและอัลตราซาวด์ช่องท้องน้อย ซึ่งสาเหตุอาจเกิดได้จาก- เนื้องอกที่มดลูก- เยื่อบุโพรงมดลูกเจริญขึ้นผิดที่- มีซีสต์ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ- พังผืดในช่องท้อง ซึ่งอาจเกิดจากเคยผ่าตัดในช่องท้องมาก่อน หรือเคยมีการอักเสบในอุ้งเชิงกรานมาก่อน- มะเร็งของมดลูก ปีกมดลูก หรือ รังไข่เป็นต้น